《春夜辞》
明代·宋璲

春閤凝温翠云绕，五色流苏垂袅袅。
美人自脱玉花钿，子帐香袅绿衣鸟。
铜凫漏声夜初堕，红晕摇晴燃蜡火。
欲寄相思无鲤鱼，月色梨花愁朵朵。
谩将软带结同心，开帘微步秋千阴。
芳眠未稳鸳鸯枕，早树重重啼翠禽。

作者简介：（1344—1380）浙江浦江人，字仲珩。宋濂次子。工诗，善书。洪武九年，召为中书舍人。坐胡惟庸党死。